cyanic-selkie/wikianc huggingface dataset:
Texas
Politikk
Som en delstat i det sørlige USA, står Det republikanske parti sterkt i staten. Derimot før den amerikanske borgerkrigen dominerte Det demokratiske parti delstatspolitikken. Da president Lyndon Johnson (D) (som for øvrig var fra Texas) undertegnet Civil Rights Act i 1964, sa presidenten: «vi har mistet Sørstatene for denne generasjonen». Staten er sterkt preget av en konservativ skattepolitikk og et konservativt kristent verdisyn.
Siden 1980 har flesteparten av innbyggerne støttet Det republikanske parti ved samtlige valg. I både 2000 og ved gjenvalget i 2004, vant George W. Bush (R) overlegent i delstaten. Dette som følge av en stor popularitet på hjemmebane etter at han var guvernør i delstaten. John McCain (R) vant også presidentvalget i 2008. I samtlige valg stemmer området rundt Austin demokratisk. Storbyene Houston og Dallas er delt 50/50, mens andre mindre byer over hele Texas stemmer republikansk i flertall.
Økonomi
Texas' høye innbyggertall, overflod av naturressurser og store variasjon i både geografi og innbyggere, har gitt Texas en stor og variert økonomi. Siden olje ble funnet, har staten ofte blitt kallet «parafinindustriens stat». Statens kolossale vekst i økonomi har gitt Texas en sterk urbanisering. I 2005 var byene hjem til to tredjedeler av innbyggerne i Texas.
Delstaten er kjent for å være en stat med lave skatter og et lite offentlig tjenestetilbud. Ifølge Tax Foundation har Texas blant de laveste skattene i USA, og havner på en 7. laveste plass blant delstatene i USA. Site Selection Magazine kåret Texas i 2004 som USAs mest business-vennlige delstat.
Texas er den nest rikeste delstaten i USA, med en GSP på 1,09 billioner amerikanske dollar. Som en selvstendig stat, ville Texas kommet på en 7.-plass i verden rangert etter GDP. Texas er også USAs største eksportør, og sender årlig varer for over 100 milliarder amerikanske dollar til land utenfor USA. Texas har den nest største arbeidskraften i USA, med over 11 millioner mennesker i arbeid. De lave skattene og en positiv holdning til private selskaper, har ført til en enorm positiv utvikling i både folketallet og økonomien. Økonomisk utvikling for fremtiden har siden 2003 vært en av guvernørens hovedsatsing.
Mye av de økonomiske forholdene er regionbasert. For eksempel er tømmerindustri den viktigste økonomien i Øst-Texas, mens den ikke en gang er aktiv andre deler av delstaten. Biomedisinsk forskning, skipsfart og flygning står for mesteparten av økonomien i Houston. Økonomien i Dallas derimot er dominert av forsvarsproduksjon og utvikling av informasjonsteknologi. Vest-Texas og Panhandle har petroleumsindustri og gårdsbruk som sin viktigste inntektskilde.
Den enorme økonomiske veksten i Texas er et resultat av ledig arbeidskraft, billig hus, lave skatter, store utdannelsestilbud, tiltrekkende vær- og klimaforhold, og en økonomisk politikk basert på få reguleringer fra myndighetenes side. Olje- og gassfunnene er også en viktig bakgrunn for den økonomiske veksten.
En rekke høyteknologiske selskaper og industrier finner sted i Texas. Mange av verdens største teknologiselskaper holder til i staten, deriblant Dell, Texas Instruments, Perot Systems, At&T og Electronic Data Systems (EDS).
Delstaten er også et viktig romfartsområde i USA, og er blant annet hjem til NASAs Lyndon B. Johnson Space Center, som ligger i det sørøstlige Houston. I Forth Worth ligger blant annet Lockheed Martin’s Aeronautics division og Bell Helicopter Textron. Lockheed i Forth Worth har blant annet utviklet suksessrike F-16 Fighting Falcon og oppfølgeren F-35 Lightning II.
Sterke økonomiske sektorer i de nyere dager er hovedsakelig basert på forretningsvirksomhet. Grossist og bank- og forsikringsvirksomhet har etter hvert spilt viktige økonomiske roller i staten. Dallas-Forth Worth området var hjemstedet til USAs andre kjøpesenter, Highland Park Village. I dag har området flere kjøpesenter enn noe annet sted i Amerika.
Mexico er statens viktigste handelspartner, og importerer mer enn en tredjedel av delstatens totale eksport.
Kilde: The World Almanac 2008, side 45 og 555-587.
Befolkning
I 2005 nådde innbyggertallet 22,8 millioner. Dette var en økning på 388 419 (eller 1,7 %) siden året før, og en vekst på over 2 millioner (9,6 %) siden år 2000. I samtlige befolkningskategorier – naturlig (antall fødsler minus antall dødsfall), nettoinnvandring og nettoimmigrasjon – har Texas sett en økning. Denne naturlige økningen var på 1 155 182 mennesker (1.948.398 fødsler minus 793 216 dødsfall). Immigrasjon fra områder utenfor USA resulterte i en økning på 663 161 mennesker, og immigrasjon fra områder innenfor USA i 218 722 mennesker. På 1990-tallet ble Texas ble den nest mest befolkningsrike delstaten i USA.
I 2004 utgjorde mennesker som er født i utlandet, over 3,5 millioner mennesker. Noe som utgjorde 15,6 % av statens totale befolkning. Det er også antatt at over 1,2 millioner ulovlig immigranter er bosatt i staten, hovedsakelig fra Mexico. Ulovlig innvandrere utgjør mer enn 1/3 av den utenlandsfødte befolkning og står for 5,4 % av statens totale befolkning. 7,8 % av innbyggerne er under 5 år gamle, 28,2 % er under 18 år og 9,9 % er over 64 år. Kvinner utgjør 50,4 % av befolkningen.
Tall fra år 2000, viste at 68,76 % hadde engelsk som morsmål. 27,00 % hadde spansk som morsmål. Andre språk som snakkes etter vietnamesisk (0,63 %), kinesisk (0,48 %), tysk (0,42 %) og fransk (0,32 %). Tysk inkluderer texastysk og fransk inkluderer cajunfransk-talende minoriteter.
I 2006 så den etniske befolkningsoppdelingen slik ut: 71,5 % hvite amerikanere, 11,6 % afroamerikanere, 3,3 amerikanske asiater, 0,6 % amerikanske indianere og 13 % andre. Andre utgjør hovedsakelig mestiser fra Latin-Amerika. 25,3 % av befolkningen stammer fra Mexico, 10,9 % fra Tyskland, 10,5 % fra Afrika, 7,2 % fra England og 7,2 % fra Skottland eller Irland.
Det meste av Øst-Texas, Sentral-Texas og Nord-Texas er bebodd av hvite protestanter, som hovedsakelig stammer ifra Storbritannia. Store deler av både Sentral-Texas og de sørøstlig-sentrale områdene av delstaten er bebodd av hvite som stammer ifra Tyskland. Afroamerikanerne har historisk bodd flest i Øst-Texas. Dette var historisk hovedområdet for bomullsproduksjon og slavearbeid.
Andre store befolkningsgrupper i Texas, består av mange ulike grupper blandet. Nord-Texas ble bebodd av tyskere, hovedsakelig i områdene rundt Fredericksburg og New Braunfels. Etter Den europeiske revolusjonen i 1848, kom tusenvis av immigranter fra Europa. Disse var hovedsakelig fra Nederland, Tyskland og Sveits, i tillegg til mindre grupper fra Østerrike, Polen, Russland, Skandinavia, Tsjekkia, Slovakia og Italia. En kolossal innvandring fra Frankrike og de fransk-talende områdene i Canada, varte inntil starten på første verdenskrig. Innflytelsen fra de europeiske innvandrerne, har enda en stor påvirking på samfunnet i Texas. Hovedsakelig i forhold til musikksjangre, stedsnavn, kunst og mat. I fylket Lavaca County er befolkningen dominert av innvandrere fra Tsjekkia, mens Nederland er dominert av nederlendere.
Mer enn en tredjedel av innbyggerne er fra land i Latin-Amerika. Mesteparten av dem er innflyttere fra Mexico, Sentral- og Sør-Amerika, mens mesteparten har forfedre som flyttet til område før Texas fikk sin selvstendighet i 1836. Latinamerikanere utgjør den største delen av befolkningen i fylker som Duval County og Bexar County. San Antonio i Bexar County, har over 1 million bosatte latinamerikanere. Den latinamerikanske befolkningsveksten er også den sterkeste befolkningsveksten i delstaten. Dette skjer for det meste igjennom immigrasjon fra Mexico i sør, og inkluderer den etter hvert store ulovlige innvandringen som finner sted ved Texas-Mexico grensen. Texas har den nest største andelen latinamerikanere i USA, kun overgått av California. Latinamerikanere dominerer folketallet i sør, de sørlige sentrale delene og ikke minst i Vest-Texas. Det finnes også store antall meksikanere i storbyer som Dallas, Houston og Austin. Den enorme innvandringen, er grunnen til at den gjennomsnittlige alderen i Texas er noe lavere enn i resten av USA.
Afroamerikanere utgjorde en gang 1/3 av innbyggertallet i Texas. Disse var bosatt hovedsakelig i de østlige delene og kom i løpet av det 19. århundre. Afroamerikanere utgjør 20 % av befolkningen i Forth Worth og ca. 10 % av befolkningen i San Antonio. Afroamerikanere utgjør til sammen 11,5 % av dagens befolkning i Texas.
I de senere årene har også den asiatiske befolkningen økt kraftig. Dette har spesielt skjedd i områdene rundt Houston, hvor de har utviklet sin egen Chinatown. Også en rekke bydeler i vestlige og nordlige Dallas har en stor andel asiater. Av asiatene i Texas stammer de fleste ifra Vietnam, Pakistan, Kina, Filippinene, Korea og Japan. Områdene rundt Gulfkysten har det største antallet asiater i staten. Bakgrunnen til det, er fiskeindustrien som har trukket til seg titusener fra land som Vietnam, Filippinene og Kina på 1970- og 1980-tallet.
Bosatte indianere i Texas i dag består av blant annet alabama, apache, atakapan, bidai, caddo, cherokee, chickasaw, choctaw, comanche, coushatta, hueco, karankawa, kiowa, lipan, muscogee, natchez, quapaw, seminole, tonkawa, wichita og en rekke andre. Indianerne utgjør omtrent 0,5 % av statens totale innbyggertall.
Religion
Texas er en del av det sterke konservative evangelistisk-protestantiske Bibelbeltet i USA. Texas har også den største prosentandelen kristne i USA. Dallas og Fort Worth er hjem til tre evangeliske seminarer og flere av Amerika og verdens største megakirker. Dette inkluderer blant annet pastor T.D. Jakes sitt Potter’s House og pastor Jack Grahams sin Prestonwood Baptist. Houston er hjem til USA- og verdens største kirke, Lakewood Church som styres av pastor Joel Osteen. Lubbock County i det nordvestlige Texas, har USAs fleste kirker i forhold til innbyggertallet.
De kirkene med flest medlemmer i år 2000 var Catholic Church med 4 368 969 medlemmer, Southern Baptist Convention med 3 519 459 medlemmer og United Methodist Church med 1 022 342 medlemmer. Evangelisk kristendom har en sterk påvirkning på både de sosiale, kulturelle og politiske forholdene i staten. Delstatshovedstaden Austin med området rundt, regnes av mange som betydelig mer sekulært enn resten av Texas.
I tillegg til de store antall kristne, finnes det også en rekke andre trossamfunn i Texas. Blant annet har staten en rekke jøder med en unik Texas-historie. Over 120 000 jøder er bosatt i Dallas og Houston. Til sammen finnes det også over 400 000 muslimer i staten, som hovedsakelig har innvandret i nyere tid. Texas har den laveste andelen ateister i USA.
I år 2000 var religionsoppdelingen i Texas slik:
Kultur
Kulturen i Texas har lenge vært en blanding mellom Dixie- og meksikansk kultur. Et bokstavelig resultat av denne blandingen er Texmex-mat, som etter hvert har blitt et kjennetegn for delstaten. Moderne nordamerikansk popkultur har et betydelig større preg i storbyene enn i de mindre byene rundt om. Kulturen ellers er mye preget av den store andelen meksikanere og andre latinamerikanere som påvirker deres kultur med sørstatskulturen.
Ellers har Texas, spesielt områdene langs Gulfkysten, blitt betydelig internasjonale i kulturen. Dette er for det meste et resultat av mange utenlandske arbeidere i den etter hvert store oljeindustrien. Kulturen har også blitt påvirket i stor grad fra Midtvesten som følge av en omfattende hjerneflukt til Texas. Titusener har flyttet fra Kansas, Oklahoma, Missouri, Nebraska og Nord- og Sør Dakota, som følge av oljeindustrien, utdannelsesmuligheter og ledig arbeidsplasser.
Delstatshovedstaden har flere livekonserter enn noen annen amerikansk by, i forhold til antall innbyggere i byen. Dette har gitt byen det mye brukte kallenavnet ”The Live Music Capital of the World”. Kulturen ellers i hovedstadsområdet er preget av nattklubbkultur på 6th Street, filmmusikk og den årlige multimediafestivalen South by Southwest. Det mest sendte konsert TV-programmet i amerikansk historie, Austin City Limits, er også spilt inn på University of Texas at Austin i hovedstaden. Austin City Limites og Waterloo Records driver også den årlige musikkfestivalen Austin City Limits Music Festival i Zilker Park. Denne festivalen har i gjennomsnitt 65 000 besøkende hver dag den er i gang, og har ofte over 130 opptredener per gang.
Musikkliv, teater og konserter
Houston Theater District – et område med 17 høyblokker i hjertet av Downtown Houston – har det område i USA med nest flest teater (etter New York City). Området har 12.948 sitteplasser. Det kulturelle Houston er blant annet også kjent for Houston Grand Opera, Houston Symphony Orchestra, Houston Ballet og Alley Theatre.
Dallas og Fort Worth er hjem til Nord-Texas’ fleste museum. The Modern (tidligere kjent som Modern Art Museum of Forth Worth) er det eldste museum i Texas, bygget i 1892. Fort Worth er også hjem til Kimbell Art Museum, Amon Carter Museum, National Cowgirl Museum and Hall of Fame, Will Rogers Memorial Center og Bass Performance Hall. Art District i Dallas er hjem til en rekke kulturelle severdigheter. Blant annet Dallas Museum of Art, Morton H. Meyerson Symphony Center, The Trammel & Margaret Crow Collection of Asian Art og Nasher Sculpture Center.
Texas har lenge vært et verdenssenter for musikkinnovasjon. En rekke musikksjangre har sitt opphav i Texas. Det inkluderer blant annet tex-mex-musikk, punk rock, mariachi, countrymusikk og blues. Noen av verdens mest kjente musikere er ifra delstaten. Det inkluderer blant annet Waylon Jennings, Willie Nelson, Buck Owens, Buddy Holly, Roy Orbison, Hank Thompson, Ray Price, Stevie Ray Vaughan, Pantera, Selena Quintanilla og ZZ Top. De fleste av dem er countryartister.
Idrett
Texas er godt kjent på nasjonalt nivå for sin lidenskap for amerikansk fotball. Texas har flere high school og college fotballag enn noen annen delstat. Skoledistriktene blir ofte kritisert for det beløpet de bruker på sportsprogram og fotball. Staten er også hjem til to National Football League fotballag, Dallas Cowboys og Houston Texans. Baseball er den nest mest populære sporten (etter amerikansk fotball). I Major League Baseball, er blant annet Texas Rangers og Houston Astros populære baseballag. Mens innbyggerne i Vest-Texas og Panhandle som regel er fan av Texas Rangers, er Sentral-Texas, Sør-Texas og det sørøstlige Texas dominert av Houston Astros-fans. En rekke mindre baseballag finnes også.
Andre populære idretter inkluderer golf (som spilles året rundt på grunn av det milde klimaet), basketball (statens tre National Basketball Association lag: Houston Rockets, San Antonio Spurs og Dallas Mavericks), fiske og racing. Lacrosse, fotball og ishockey er mindre idretter som også er populære i staten. Ishockey fikk sitt gjennombrudd etter Minnesota North Stars ble Dallas Stars i 1993. Mindre ishockeylag har også blitt populært den siste tiden. Texas er hjem til åtte av de sytten Central Hockey League (CHL) hockeylagene. Texas er også hjem til blant annet Houston Aeros og San Antonio Rampage i American Hockey League og Texas Wildcatters i East Coast Hockey League (ECHL).
Filmer
Mange kjente filmer er spilt inn i delstaten. Det inkluderer blant annet Forhekset, Dr. T og kvinnene, Any Given Sunday, Volver, Friday Night Lights og Arlington Road. TV-serier som Animal Cops: Houston, Reba, COPS og The Benefactor er også innspilt i staten. En mengde sanger finner sted i staten, deriblant ”El Paso City” (Marty Robbins), ”Is Anybody Goin’ To San Antone” (Charley Pride), ”Houston” (Dean Martin), ”All My Ex’s Live In Texas” (George Strait), ”I’ve Got Texas In My Heart” (Loretta Lynn), ”God Blessed Texas” (Little Texas), ”Northeast Texas Women” (Alan Jackson), ”Beautiful Texas” (Willie Nelson) og ”You Can’t Get The Hell Out Of Texas” (George Jones).
Utdannelse
Texas har høyere gjennomsnittlige karakterer enn andre delstater i fag som matematikk, men lavere i leseforståelse. Texas Education Agency (TEA) administrerer samtlige offentlige skolesystemer i staten. Texas har over tusen skoledistrikter – alle av dem, med unntak av Stafford Municipal School District, er uavhengig av fylkesstyret og drives på tvers av flere forskjellige by- og fylkesgrenser. Ved flere av de offentlige skolene koster det penger å utdanne seg. Texas Education Agency har ingen autoritet over den store andelen private skoler eller hjemmeskoleutdannelse.
Det finnes 181 college, universiteter og et dusin av andre skoleinstitusjoner i Texas. De fleste av skolene er medlem i de fem største skolesystemene: University of Houston, University of North Texas, University of Texas, Texas A&M University og Texas State University. Texas Tech University, The University of Texas at Austin, Texas A&M University, University of Hoston og University of North Texas er Texas' største skoler ved doktorgradsutdannelser, med et årlig antall beståtte på hele 165 000 elever.
Staten har også en rekke private universiteter. Rice University – en av USAs ledende skoler innen forskning – ble ranket som den 17. beste skolen i USA av U.S. News & World Report. Det eldste universitetet i de sørlige delene av USA, Southwestern University, ble bygget mens Texas var en selvstendig republikk.
Texas er den delstaten med minst restriksjoner av hjemmeskoler. Hverken det lokale skoledistriktet, myndighetene eller Texas Education Agency har autoriteten til å regulere hjemmeskoleaktiviteter. Det finnes heller ikke noe minimum antall timer eller dager eleven må ha, eller noe reglement som tilsier hvilke aktiviteter som skal finne sted. USA er landet i verden med flest hjemmeskoleutdannete, over en million mennesker, og Texas har delstaten med flest. Den liberale holdningen er hovedsakelig et resultat av delstatspolitikken som styres av Det republikanske parti.
Den andre presidenten i Republikken Texas, Mirabeau B. Lamar, kalles ofte for ”the Father of Texas Education”. I Lamars presidentperiode ble det satt til side 50 landområder for bygging av offentlige skoler. Denne politikken førte etter hvert til dagens vidstrakte offentlige skolesystem i Texas. De største universitetssystemene, University of Texas og Texas A&M University System, har i stor grad hatt en sterk vekst som følge av oljefunnet og enkelte viktige mineralfunn. Ifølge Texas House Bill 588 får de 10 % beste elevene i hver klasse ved videregående skoler, gratis tilgang til offentlige universiteter innenfor delstaten. Denne loven er svært kontroversiell og mange politikere, spesielt fra det mindre demokratiske partiet, har forsøkt å få fjernet denne loven. Dette har ikke lykkes, og et flertall av befolkningen støtter loven som følge av gode skoleresultater. Rice University i Houston, Texas Christian University i Fort Worth, Southern Methodist University i University Park og Trinity University i San Antonio er de eldste skolene i staten.
Texas har tre presidentbiblioteker: George Bush Presidental Library på Texas A&M University, Lyndon Baines Johnson Library and Museum på University of Texas og George W. Bush Presidental Library på Southern Methodist University i Dallas County.
Justis
Texas er den delstaten som benytter seg mest av dødsstraff i USA i antall henrettelser (dog ikke i henrettelser per innbygger). Dødsstraff har vært i bruk siden 1819, og 1,153 mennesker har sonet dødsstraff siden den gang. Tidligere ble dødsstraff idømt ved ekstrem vold, landssvik, desertering og voldtekt. I dag brukes straffen hovedsakelig ved drap og seksuelt misbruk av barn. En undersøkelse foretatt av Houston Chronicle i 2002 viste at 70 % av innbyggerne støttet fortsatt bruk av dødsstraff. Dette er en betydelig nedgang siden 1998, da 86 % støttet fortsatt bruk av dødsstraff.
Ara (slekt)
Ara er en neotropisk slekt med arafugler. Slekten inkluderer åtte nålevende arter, i det cubansk rødara (Ara tricolor) er antatt utdødd. Den har ikke blitt observert siden 1864.
Tidligere omfattet slekten flere arter, men noen arter har blitt skilt ut i egne slekter. Dette gjelder arter i slektene Orthopsittaca, Primolius og Diopsittaca.
Relé (andre betydninger)
Relé kan referere til:
Mevik
Mevik - fra gammelt navn "Midvik" er et bygdesamfunn som ligger i Gildeskål kommune i Nordland. Mevik er plassert i den sørvestlige delen av kommunen. Bygda har en utstrekning på om lag halvannen kilometer langs kystriksveien. Kystriksveien på Nord-Helgeland er del av en nasjonal turistveg.
Midnattsol
Midnattssol oppstår nord for den nordlige polarsirkelen. Mevik ligger på en bredde hvor man i perioden 4. juni - 8. juli har mulighet for å oppleve midnattssola. Samtidig som stedet har midnattssol på sommeren, har den tilsvarende perioder med mørketid på vinteren.
Lokaltrimmen
Lokaltrimmen som inkluderer bygdene Grimstad, Mevik, Storvik og Finnes, har en del av sine merkede turløyper beliggende i Meviks utmark. Disse benyttes av innbyggerne i Storvikbukta, fra tettstende rundt og av sommerturistene. Hver enkelt turløype har ved hvert målepunkt en registreringsbok. Når året er omme, kan man etter et visst antall forskjellige registerte turer, delta i trekningen av ulike premier. Lokaltrimmen er et privat initiativ, og løypene vedlikeholdes på dugnad.
Mevik kapell
Mevik kapell er ei langkirke av tre bygd i 1910. Kirken har 240 sitteplasser. Kirkebygget ble restaurert i 1957. Kirkegården ble tatt i bruk i 1888.
Grendehuset
Grendehuset, tidligere kalt "Husmorstua" er bygdesamfunnets forsamlingsted, og er lokalisert på Morstad. Lokalet kan leies av alle og blir flittig brukt til konfirmasjoner, messer, fødselsdager, møter og andre lignende sammenkomster. I løpet av de siste ti årene har bygget gjennomgått en betydelig restaurering.
Ray Ewry
Raymond Clarence «Ray» Ewry (født 14. oktober 1873 i Lafayette, Indiana, død 29. september 1937 i New York) var en amerikansk friidrettsutøver.
Ewry har vunnet åtte olympiske gullmedaljer i tre ulike leker, i tillegg vant han to gull i OL 1906 Athen. Under OL 1900 i Paris ble han olympisk mester i stille lengde, stille høydehopp og tresteg uten tilløp alle på en og samme dag 16. juli. Han forsvarte sine olympiske mesterskapstitler i St. Louis 1904 da han vant de samme tre øvelsene. I jubileums-OL 1906 i Athen vant han både stille lengde og stille høyde, tresteg uten tilløp var ikke med på programmet, det var med for siste gang i 1904. I 1908 i London vant han sin tredje strake gullmedalje både i stille høyde og stille lengde.
Eric Andersen
Eric Andersen (født 14. februar 1943 i Pittsburgh, Pennsylvania) er en amerikansk sanger og låtskriver bosatt i Nederland. Eric Andersens bestefar emigrerte fra Norge.
Andersen debuterte med sitt første musikkalbum Today is the Highway i 1965 og har siden gitt ut over 20 album innen country/rock/folk. Albumet Blue River kom i 1972. Etter at oppfølgeren Stages var blitt spilt inn samme år, forsvant mastertapene til albumet. Tapene ble ikke funnet igjen før i 1991 og ble da gitt ut som albumet Stages: The Lost Album.
I 1983 flyttet han til Norge og traff etter hvert Jonas Fjeld. Sammen med Rick Danko fra The Band dannet de trioen Danko/Fjeld/Andersen som ga ut albumet med samme navn i 1991. For albumet vant de Spellemannprisen 1991 i klassen Roots & Country. Trioen ga ut tre album sammen.
En mengde artister har spilt inn sanger av Eric Andersen, som for eksempel Judy Collins - Fifth Album «Thirsty Boots» (1965), John Denver / The Mitchell Trio - That's the Way It's Gonna Be «Never Coming Home» (1965), Pete Seeger - God Bless the Grass «My Land Is a Good Land» (1966), Linda Ronstadt - Linda Ronstadt «I Ain't Always Been Faithful» (1971), Grateful Dead - Wake of the Flood «Weather Report Suite» (1973) og Johnny Cash - We the People «The Immigration» (1987). Han har også gjendiktet Ole Paus sin tekst til Jonas Fjell sin «Engler i sneen», «Angels in the Snow» som ble utgitt på albumet Danko/Fjeld/Andersen, Judy Collins ga den ut som singel (2013) og hun og Fjeld ga den ut sammen på Winter Stories (2019).
Han giftet seg i 2006 med Inge Andersen, som hadde sunget harmonier med han på mange konserter, og bosatte seg i Nederland. Kona ga i 2011 ut albumet Fallen Angel hvor Eric Andersen er musiker og produsent. På et av sporene, «The Prodigal Son» av Floyd D. Jenkins, er også hardingfelespilleren Hallvard T. Bjørgum med, Inge Andersen synger også denne sangen på Bjørgum sitt album Peace Will Come fra 2009, på albumet er også Eric Andersen med. Kona synger harmoni Eric Andersens album The Cologne Concert (2011).
Han har benyttet mange norske musikkere på sine soloalbum, Jonas Fjeld, Per Hillestad og Morten Omlid, og også Vidar Busk har medvirket på et livealbum.
I 2022 ble Andersen tildelt en æresdoktorgrad ved Hobart and William Smith Colleges.
M. Ward
Matthew Stephen Ward (født 4. oktober 1973), kjent under sitt artistnavn M. Ward, er en amerikansk singer-songwriter og gitarist. Hanforbindes med musikkscenen i Portland, Oregon.
Ward var tidigere med i bandet Rodriquez, som ga ut albumet Swing Like A Metronome i 2000. Duet for Guitars #2 ble gitt ut av Howe Gelb på dennes plateselskap, Ow Om. Wards album fra 2001, End of Amnesia, ble gitt ut av Future Farmer Records og hans etterfølgende album ble gitt ut på Merge Records. En samling av live-opptak, Live Music & The Voices of Strangers, kom i 2001. Han har deltatt på innspillinger sammen med The Court & Spark, Bright Eyes, Jenny Lewis og My Morning Jacket.
Han skapte i 2008 gruppen She & Him sammen med skuespilleren og sangeren Zooey Deschanel, og de ga ut albumet Volume One. Han har siden 2004 også vært med i gruppen Monsters of Folk med medlemmar fra Bright Eyes og My Morning Jacket. Deres første album ble gitt ut i 2009.
Søyland
Søyland er et strøk i Flekkefjord. På grunn av stor utbygging, er strøket nærmest for bydel å regne.
Rosenbrock funksjon
Rosenbrock-funksjonen er en ikke-konveks funksjon som benyttes til å teste ytelse av optimeringsalgoritmer. Funksjonen ble introdusert av Howard H. Rosenbrock i 1960. Funksjonen er også kjent som "Rosenbrock's valley" og "Rosenbrock's banana function".
Søyland
Opprinnelig var Søyland et område med gårdsbruk som lå ved Søylandstjernet. Det grenset til Lilleheia og Storeheia i øst og nordøst, med Hellegårdene liggende innerst i et nord-sydgående dalføre. Mot vest var et stort brattlendt skogsområde, mens sydgrensen var mot Tjørsvåg og Tjørsvågstrand. Søylandstjernet var islagt enkelte vintre, og var da den nærmeste skøyteisen for innbyggerne i byen. Området ved gårdene ble også mye brukt som skiterreng. Byens første og eneste oppbygde skihoppbakke lå i lia vest for byen, men gikk raskt i forfall på grunn av lite bruk og variable snøvintre. Avløpet var i mange år vannforsyning for ett av byens garverier.
Enkelt vintre var snøfylte og kalde hvilket ga unggutter og -jenter ypperlige føreforhold kveldstid på rattkjelke med start så langt opp i Helle-bakken som det gikk å komme. Her bar det ned til områdets nærmeste lekeplass. Neste alternative kjelkebakke var fra toppen av "kapellbakken" og nedover til føret satte stopp. Bakken var mindre populær hos foreldre da veien var mer trafikkert. På 1970-tallet gikk skolebussen herfra, dvs. fra den åpne plassen ved siden av gravkapellet på Søyland.
Rosenbrock funksjon
Det globale minimum ligger på en smal parabolsk formet flat dal. Å finne dalen er trivielt, men å konvergere til det globale minimum er vanskelig.
Marsteinen
Marsteinen er en norsk lokalavis som utgis i Austevoll kommune i Vestland. Den utgis ukentlig på torsdag. Redaktør er Trond Hagenes, per 2022.
Søyland
Etter flere oversvømmelser høsttider måtte den fine bjørkealléen langs Søylandsveien takke for seg, da kommunen satte i gang med utbedringer og ombygginger av hele strekningen. Det var også starten på nye boligfelt på Søyland der de første husene kom opp i begynnelsen/midten på 1980-tallet.
Marsteinen
Marsteinen ble først utgitt som en prøveutgave i mai 1978. Den første utgaven av avisen utkom i august samme år. Avisen er oppkalt etter Marstein fyr. Marsteinen er tilknyttet Landslaget for lokalaviser.
Rosenbrock funksjon
Funksjonen er definert av
Marsteinen
Opplag
Bekreftede netto opplagstall fra Norsk Opplagskontroll og Landslaget for lokalaviser.
Søyland
Tilgangen til Fjellparken, kanskje mest kjent som sted for Fjellparkfestivalen, Norges eldste fortsatt eksisterende rockefestival, er fra veien til Søyland og Helle.
Rosenbrock funksjon
Den har et globalt minimum i der f(x,y)=0.
Europeisk portugisisk
Europeisk portugisisk (português padrão på portugisisk) er ei gruppe portugisiske dialekter som hovedsakelig tales i Portugal, men også i Asia og i de såkalte PALOP-landene i Afrika.
Standard portugisisk er tradisjonelt sett basert på Estremenho-dialekten fra Coimbra, som i århundrer hadde Portugals eneste universitet. I nyere tid er språket også basert på talespråket i Lisboa, til tross for at mange ser på dette som en egen dialekt, grunnet visse forskjeller i uttalen. På grunn av statusen som standardspråk og at mange i de tidligere portugisiske koloniene studerte i Portugal, er europeisk portugisisk også standardspråket i Angola, Mosambik, Guinea-Bissau, Kapp Verde, São Tomé og Príncipe, Øst-Timor, Macao, Daman og Diu og Goa og også i Venezuela, Namibia, Sør-Afrika, Frankrike, Tyskland og Luxembourg (hvor mange portugisiske emigranter holder til). Når det er sagt, så snakkes det en rekke regionale dialekter, så språkbildet er ikke entydig.
Brasil ble i sin tid påvirket av dialekten i Coimbra før landet fikk sine egne universiteter hvor landets elite startet å studere. Dog finnes det idag i São Paulo en dialekt svært lik europeisk portugisisk, kalt Paulistano.
Brasiliansk portugisisk avviker noe når det gjelder ordforråd, rettskrivning og uttale, men er innbyrdes forståelig med den europeiske varianten.
Robin Hood – tyvenes prins
Robin Hood – tyvenes prins (originaltittel: Robin Hood: Prince of Thieves) er en amerikansk eventyrfilm, actionfilm og romantisk drama fra 1991 om Robin Hood. Rollen som Robin Hood spilles av Kevin Costner, mens andre sentrale roller spilles av Morgan Freeman, Mary Elizabeth Mastrantonio, Christian Slater og Alan Rickman. Regi er ved Kevin Reynolds. Handlingen avviker noe fra den klassiske historien om Robin Hood.
Bryan Adams stod for filmens tittelsang, powerbaladen «(Everything I Do) I Do It for You». Sangen ble en stor hit i 1991, og vant både en MTV Movie Award, en Grammy, en ASCAP Award og en BMI Film & TV Awards. Sangen ble i tillegg nominert til en Oscar og en Golden Globe. Alan Rickman ble tildelt en BAFTA-pris for «beste mannlige birolle», mens Kevin Costner ble tildelt en Razzie Award for «verste mannlige hovedrolle».
Filmen fikk blandet mottakelse av kritikerne, men ble en stor publikumssuksess.
Handling
Den engelske adelsmannen Robin of Locksley (Kevin Costner) blir med kong Rikard Løvehjerte på det tredje korstog. Der blir han tatt til fange, men klarer å rømme og redder samtidig livet til maureren Azeem (Morgan Freeman). Etter maurerens religiøse tro må han følge Robin inntil han har reddet Robins liv.
Fenian
Fenian (pl. Fenians) er et begrep som har blitt brukt siden 1850-årene om irske nasjonalister. Det ble spesielt brukt om medlemmene av Irish Republican Brotherhood (IRB), men også om andre. IRBs amerikanske gren het Fenian Brotherhood.
Robin Hood – tyvenes prins
Handling
Hjemme i England finner Robin faren drept og alt land som tilhørte familien tatt over av den hensynsløse sheriffen av Nottingham. Robin kommer også i klammeri med Sir Guy of Gisbourne, sheriffens fetter. Etter å ha drept flere av Gisbournes menn blir Robin erklært lovløs. Sammen med Azeem rømmer han inn i Sherwood-skogen hvor han møter en gruppe lovløse som ledes av Lille-John. Fra sitt skjulested i skogen begynner de lovløse, nå under Robins ledelse, å angripe Nottinghams soldater og stjeler rikdommene de kommer over. Robin får samtidig vite at Sheriffen har planer om å ta Richard Løvehjertes trone mens han er på korstog.
Pterygoplichthys
Pterygoplichthys er en gruppe fisk. De lever i elver og oversvømmede sletter. De graver groper i mudderet, hvor de kan overleve i tørkeperioder. Noen arter blir 50-60 cm lange. De har store ryggfinner med mer enn ni finnestråler, og tydelige nesebor.
De eter hovedsakelig plantemateriale. De er vanlige matfisk for de innfødte i Sør-Amerika.
Tidligere ble Liposarcus og Glyptoperichthys regnet som separate slekter, men artene i disse gruppene har senere blitt flyttet til Pterygoplichthys. Navnet Glyptoperichthys kommer fra gresk glyptes som betyr «treskjærer», peri som betyr «rundt», og ichthys som betyr «fisk». Navnet kommer av at fiskene kan se ut som utskårne figurer når de ligger og hviler.
Pterygoplichthys joselimaianus var den første harniskmallen som ble tildelt et L-nummer.
Fenian
Republikanere selv bruker det først og fremst om personer fra den historiske republikanske bevegelsen. På graven til Tom Clarke, en av de henrettede etter påskeopprøret i 1916, står det bare «Fenian» under navnet.
Robin Hood – tyvenes prins
Om filmen
Filmen fikk blandet mottakelse av kritikerne, noe som gjenspeiles i at den har oppnådd 50% på Rotten Tomatoes (2014). Den kjente amerikanske anmelderen Roger Ebert gav den to av fire stjerner.
Fenian
Moderne bruk
I moderne bruk er fenian gjerne et skjellsord. Begrepet brukes spesielt i Skottland og Nord-Irland, hvor det brukes som et samlebegrep om alle irske nasjonalister, og gjerne er utvidet til å inkludere alle katolikker.
Robin Hood – tyvenes prins
Om filmen
Den ble en stor publikumssuksess og innbrakte $390 millioner på verdensbasis, hvorav $165 millioner i USA. Den ble dermed den nest mest innbringende filmen i 1991, både på verdensbasis og i USA. Den ble kun slått av Terminator II – Dommens dag.
Fenian
Moderne bruk
I 1984 skapte unionistpolitikeren og UVF-medlemmet George Seawright furore da han under et møte i Belfast Education and Library Board uttalte at katolikker som klagde på bruken av unionsflagget var «fenian avskum som har blitt indoktrinert av den katolske kirke». Fenian var også et av skjellsordene som hyppig ble ropt mot skolejenter under Holy Cross-konflikten.
I Skottland brukes fenian ofte som skjellsord rettet mot det andre lagets fans under fotballkamper, spesielt fra Rangers FCs fans mot Celtic FCs; sistnevnte klubb har sine røtter i den irske innvandrerbefolkningen i Glasgow og har derfor tradisjonelt vært assosiert med irsk nasjonalisme. Ledelsen i Rangers har forsøkt å stoppe bruken av slike skjellsord og anti-katolske sanger. Det kan nevnes at også protestantiske Celtic-spillere som Paul Lambert har blitt skjelt ut som en fenian.
Robin Hood – tyvenes prins
I Norge
Dagbladets anmelder gav den terningkast tre. VGs anmelder gav den blandet omtale, men beskrev den som underholdende.
CINERAMAs anmelder gav den terningkast fem og skrev følgende kommentar: «Skuespillerne i 'Robin Hood – Prince of Thieves' er gode og passer godt i sine respektive roller. Kevin Costner gjør en av sine beste roller, selv om han ikke har et snev av engelsk aksent. Christian Slaters Will Scarlett blir mer og mer spennende utover i filmen. Det er rikelig med humor, mye kommer fra Morgan Freeman og Alan Rickman, men morsomst er Broder Tuck, spilt av Michael McShane».
Priser og nominasjoner
Priser
Nomineringer
Fylkesvei 5316
Fylkesvei 5316 går mellom Io og Ryland i Alver kommune.
Frem til 2019 hadde veien betegnelsen fylkesvei 248 (Hordaland).
A Hard Day’s Night (film)
A Hard Day's Night er en britisk film fra 1964, skrevet av Alun Owen og regissert av Richard Lester, med gruppemedlemmene i The Beatles (John Lennon, Paul McCartney, George Harrison, Ringo Starr) i hovedrollene. Filmen er originalt utgitt av filmselskapet United Artists.
The Beatles startet innspillingen den 2. mars 1964, kort tid etter at de returnerte fra USA. Til tross for at samtiden så på dette som en lettere underholdningsfilm, er den tatt med i filmutvalget i den amerikanske boka 1001 Movies You Must See Before You Die fra 2004. Filmen er en komisk skildring av den klaustrofobiske situasjonen til bandet under Beatlemania. Filmen hadde i utgangspunktet oddsene mot seg, da rockefilmer var sett på som meningsløse og handlingsløse reklamer for artisten, og mange kritikere var skeptiske før premieren. Filmen ble imidlertid en stor suksess, og New York Times' kritiker kalte filmen «a whale of a comedy»
Handling
Etter en lengre sekvens hvor medlemmene av The Beatles klarer å rømme fra sine fans, kommer de ombord på toget til London, hvor deres neste konsert skal finne sted. På toget møter de Pauls bestefar, som tar følge med dem på resten av turen. Manageren deres Norm (Norman Rossington) og roadien Shake (John Junkin) møter dem, der også Pauls bestefar (Wilfrid Brambell) er med fordi Pauls mor mente at det ville hjelpe ham å komme tilbake etter kjærlighetssorg. På toget flørter de med jenter, gjør narr av konservative, gamle menn og generelt finner på så mye tull at Norm låser dem inne i bagasjevognen.
Framme i London blir de alle sammen plassert i et hotellrom, som de av Norm får forbud mot å forlate før konserten, og de får i oppgave å besvare fanmail. Så fort Norm forsvinner, sniker de seg ut og besøker istedenfor en danseklubb. Pauls bestefar stjeler Ringos invitasjon til et casino og går selv ikledd en hotell-tjeners smoking. Han havner i trøbbel etter å ha brukt mange penger, men gruppen finner ham og tar ham med tilbake. De må på en pressekonferanse der de svarer morsomt og tidvis småfrekt på en rekke uinteressante spørsmål før de løper vekk og leker seg på et jorde. Innimellom går Harrison seg vill og blir valgt ut som modell til en skjorte han ikke liker. Lennon kommer i en samtale med en jente som synes at han likner på John Lennon.
Blant scenene som ble sløyfet var det en der Paul McCartney møtte en skuespillerinne i historisk kostyme. Scenen fungerte ikke og ble sløyfet, dermed fikk ikke McCartney en egen scene i filmen.
Cerapheles
Cerapheles er en slekt av biller i delgruppen (underfamilien) blærebiller i familiegruppen børstebiller.
Etna stasjon
Etna stasjon er en nedlagt jernbanestasjon i bygda Leirskogen på den nedlagte Valdresbanen i Sør-Aurdal kommune i Innlandet fylke. Stedet hadde tidligere betydelig trafikk med post, butikk og tømmervirksomhet.
Stedet ligger ved fylkesvei 234 mellom Breidablikk i Sør-Aurdal og Madslangrud i Etnedal. Ved Breidablikk er det et veiskille mot fylkesvei 219 mellom Bagn og Bruflat. Ved Madslangrud er det et veiskille mot fylkesvei 33, som går vestover mot Aurdal og østover mot Dokka.
Hedvig av Holstein
Hedvig av Holstein (født 1398 eller 1400, død 1436) var fyrstinne av Werle-Wenden og grevinne av Oldenburg. Hun var datter av Gerhard VI av Holstein (d. 1404) og Katharina Elisabeth av Braunschweig-Lüneburg (d. 1417/1422).
Hedvig giftet seg første gang med fyrst Balthasar av Mecklenburg-Werle før 18. april 1417. Ekteskapet var barnløst. Ektefellen døde i et pestutbrudd i 1421.
23. november 1423 inngikk hun en ny bryllupskontrakt og giftet seg med grev Didrik den lykkelige av Oldenburg (død 1440).
Paret fikk følgende barn barn:
Hedvig av Holstein ble begravet i St. Lambert i Oldenburg.
Harvard University Press
Harvard University Press (forkortet HUP) er et amerikansk akademisk forlag som eies av Harvard University. Det ble grunnlagt i 1913, og er medlem av Association of American University Presses.
I 2005 publiserte HUP 220 titler. Sjefredaktør er Michael G. Fisher og administrerende direktør er William P. Sisler.
Forlaget har kontorer i Cambridge (Massachusetts), i nærheten av Harvard Square, og i London, samt et utsalgssted ved Harvard Square.
HUP har bl.a. utgitt forfattere som Eudora Welty, Walter Benjamin, E. O. Wilson, John Rawls, Emily Dickinson, Stephen Jay Gould, Helen Vendler og Carol Gilligan.
HUP eier merkenavnet Belknap og utgir bokseriene Loeb Classical Library og I Tatti Renaissance Library.
Harvard University Press har også gitt navn til det såkalte Harvard-kommaet.
Argyrochosmaslekten
Argyrochosma er en slekt av bregner innenfor hestesprengfamilien. De tilhører gruppen av flikbladete bregner som lever i halvtørre, varme habitater – Cheliantoides.
Genetisk står de innen samme familie nærmere slekten Pellaea enn Notholaena.
Argyrochosma vokser bare i Amerika, fra nord til sør. Det er om lag 20 arter i slekten, og de kalles ofte for «false cloak ferns» på engelsk.
Arter
Av de 20 artene i slekten, er disse ganske utbredte:
No-drama
Synonym
Roberto Marinho
Roberto Pisani Marinho (født 3. desember 1904, død 6. august 2003).
Paso de Carrasco
Paso de Carrasco er en by i kommunen Paso Carrasco i Canelones-departementet i det sørlige Uruguay. Byen har 15,028 innbyggere.
Historie
Paso Carrasco ble grunnlagt i 1940.
Kommune
Byens ordfører (alcalde) er Luis Martínez (2012).
AV
AV, Av, aV og av kan bety:
SunView
SunView (engelsk forkortelse for Sun Visual Integrated Environment for Workstations), opprinnelig kjent som SunTools, var et vindussystem som ble utviklet av Sun Microsystems i midten av 1980-årene.
Monsters of Folk
Monsters of Folk er en amerikansk musikkgruppe som består av og Mike Mogis fra Bright Eyes, Jim James fra My Morning Jacket samt M. Ward. Bandet er blitt kalt en «supergruppe».
SunView
SunView ble lansert som en konkurrent til vindussystemet X og ble levert sammen med SunOS 2.2 i mai 1993.
Monsters of Folk
Gruppen har fungert som et løst samarbeid siden 2004. Først i september 2009 ga de ut det første albumet sitt, Monsters of Folk.
Finansnæringens Hovedorganisasjon
Finansnæringens Hovedorganisasjon (FNH) var en norsk interesseorganisasjon for banker, forsikringsforetak og andre kategorier av finansforetak, finansielle virksomheter og finanskonsern som har rett til å drive virksomhet i Norge. FNH ble stiftet på konstituerende medlemsmøte 7. desember 1999 etter sammenslutning av Den norske Bankforening (Forening for banker, finansforetak og finanskonsern) og Norges Forsikringsforbund.
Fra 1. januar 2010 ble FNH medlem av Finans Norge, sammen med Sparebankforeningen i Norge. Organisasjonen ble lagt ned i 2015.
Jan Warholm
Jan Warholm (født 11. mai 1956 i Porsgrunn) er en norsk kunstner. Sammen med sin hustru Camilla Warholm har han en stor spennvidde i sine arbeider som omfatter lysestaker, skulpturer, møbler og utsmykninger. Materialene som benyttes er i hovedsak jern og syrefast stål med elementer av glass, stein, tre og speil. Noen av deres utsmykninger finnes på:
Også på cruisebåter har de utsmykninger:
Jan Warholm henter mye inspirasjon fra havet og benytter myke organiske former. Camilla Warholm bruker enkle, rene linjer som gir eleganse. De driver galleriet Designjern på Agnes ved Stavern, hvor de også har sin bolig.
Warholms seneste skulptur «På vei inn i fremtiden» ble i 2008 montert i Color Lines nye ferjeterminal på Revet i Larvik. Skulpturen som forestiller en ny gallionsfigur på vei mot nye mål, ble bestilt av terminalbyggets byggherre Cosmic Bygg, og gitt som innvielsesgave til Colour Line. Det er et reisende menneske som utfordrer selve tyngdekraften på vei mot nye mål. Kroppen av syrefast stål er et moderne materiale som står i sterk kontrast til hodet som er en kulestein, formet av naturen gjennom tusener av år.
1933 Tinchen
1933 Tinchen er en hovedbelteasteroide og går i bane innenfor asteroidefamilien Vesta. Den ble oppdaget 14. januar 1972 av Luboš Kohoutek ved Hamburger Sternwarte i Bergedorf i Hamburg.
Alle orkaners mor
Alle orkaners mor er en kriminalroman fra 2004, skrevet av Gert Nygårdshaug. Boken er nummer ni av elleve i serien om kokken og vinkjenneren Fredric Drum. Boken er også utgitt som lydbok.
Handling
Gourmet-kokken og restauranteieren Fredric Drum drar til Mexico på ferie. Han blir som vanlig forstyrret av onkelen, KRIPOS-etterforsker Skarphedin Olsen når denne ringer ham opp. En venn av Skarphedin som er arkeolog, er forsvunnet i Mexicos jungel, og fryktes drept. Drums interesse for blant annet Maya-kulturen viser seg viktig i etterforskningen.
Eksterne lenker
Omtale CappelenDamm.no
Poding
Poding er sammenkobling av plantevev fra to forskjellige planter.
Vanligvis er det bare botanisk nær beslektede arter som kan podes. To eller flere planter kan podes sammen. En liten plantedel kan podes på en større ved hjelp av forskjellige teknikker.
Poding går ut på å få kontakt mellom floem og vaskulært kambium i grunnstamme og podekvist. Sårstedet er utsatt for uttørking og soppangrep og må dekkes av en podevoks som vanligvis inneholder bivoks, harpiks, stearin etc. Podekvisten bindes fast med strikk eller bast som skal morkne når podingen er fullstendig.
Åsebotn kraftverk
Åsebotn kraftverk er et vannkraftverk i Modalsvassdraget i Modalen kommune i Vestland. Kraftverket bruker vann fra Store Nordalsvatnet og Nedre Åsebotnsvatnet.
Nedslagsfeltet er på 27 km² og tilsiget er på 85 mill. m³. Kraftverket utnytter et fall på 305 eller 419 meter avhengig av hvilke av de to magasinene som det tappes vann fra. Tunnelens lengde er 5,9 km.
Kraftverket har installert en francisturbin med ytelse på 15 MW. Midlere årsproduksjon er på 64 GWh.
Etter at vannet er brukt i Åsebotn kraftverk renner det ut i Stølsvatn som er reguleringsmagasin for Steinsland kraftverk.
Kraftverket eies og driftes av BKK og var ferdig utbygget i 1994.
Nevrologi
Nevrologi er læren om sykdommer i nervesystemet. En utdannet lege som har gjennomgått ytterligere spesialisering og sertifisering i nevrologi kalles derfor en nevrolog. Spesialistutdannelsen tar ytterligere seks og et halvt år fra man er ferdig utdannet og autorisert som lege.
Hos nevrologen
For å komme til en nevrolog i den offentlige helsetjenesten i Norge må du ha henvisning fra en lege. Det er som regel ganske lang ventetid, men dette varierer avhengig av hva henvisningen gjelder. Det kan også være variasjoner i ventetiden fra fylke til fylke. For å komme til en privatpraktiserende nevrolog trenger man ikke henvisning. Ventetiden er også gjerne betydelig kortere, men man må betale for konsultasjonen av egen lomme. Hos privatpraktiserende nevrologer med avtalepraksis betaler man bare egenandel, men for å komme dit trenger man henvisning fra lege og ventetiden kan være like lang som i den offentlige helsetjenesten.
Nevrologen foretar nevrologisk utredning, diagnostisering, behandling og tilrettelegging for etterbehandling av pasienter med lidelser i det sentrale- og perifere nervesystemet. Sentralnervesystemet omhandler nervene som finnes i hjernen og ryggmargen, mens det perifere nervesystemet omhandler alle de av kroppens nerver som ligger utenfor hjernen og ryggmargen.